ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว

เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม และเสี้ยวหนึ่งของชีวิต ที่เขียนโดยซาเอกิซัง และวาดภาพประกอบโดยฮาเนะโคโตะ เดิมเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 เอสบีครีเอทีฟได้วางจำหน่ายไลต์โนเวลถึงเล่มที่ 8 ในเครือ GA Bunko ตั้งแต่เดือนมิถุนายน พ.ศ. 2562 มังงะได้รับการดัดแปลงที่วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนมกราคม พ.ศ. 2565 และเมื่อเดือนธันวาคมปีเดียวกันมีการรวบรวมไว้เป็นเล่มทังโกบง ถึงเล่มที่ 2 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศตั้งแต่เดือนมกราคมถึงมีนาคม พ.ศ. 2566 โดยมีการประกาศฤดูกาลที่ 2 แล้ว

เรื่องย่อ 
เรื่องราวเกี่ยวกับอามาเนะอาศัยอยู่คนเดียวในแมนชั่น กับมาฮิรุสาวงามอันดับหนึ่งของโรงเรียนอาศัยอยู่ห้องข้าง ๆ กันกับอามาเนะ พวกเขาทั้งสองไม่มีความสัมพันธ์อะไรกันเลย กระทั่งในวันที่ฝนตก อามาเนะได้เห็นมาฮิรุนั่งคนเดียวอยู่บนชิงช้าในที่สวนสาธารณะท่ามกลางสายฝน โดยเธอไม่มีร่ม อามาเนะจึงยื่นร่มให้กับเธอ หลังจากนั้นความสัมพันธ์ที่ไม่มีชื่อเรียกก็ได้เริ่มต้นขึ้น

ตัวละคร 

เพื่อนร่วมห้องที่อาศัยอยู่ห้องข้าง ๆ กันในแมนชั่นเดียวกันกับมาฮิรุ อยู่ชั้น ม.4 เริ่มใช้ชีวิตอยู่คนเดียว เป็นคนที่ไม่ถนัดงานบ้านทุกชนิด อามาเนะเป็นคนที่กำลังสิ้นหวังเพราะมีเพื่อนน้อย

เพื่อนร่วมห้องที่อาศัยอยู่ห้องข้าง ๆ กันในแมนชั่นเดียวกันกับอามาเนะ เป็นสาวงามอันดับหนึ่งของโรงเรียน นิสัยเรียบร้อย ผลการเรียนดี ยิ้มแย้ม ถูกเรียกว่าเป็น "นางฟ้า"

เพื่อนสนิทและเพื่อนร่วมชั้นของอามาเนะ

เพื่อนร่วมชั้นของอามาเนะและแฟนสาวของอิสึกิ

เพื่อนร่วมชั้นของอามาเนะ

แม่ของอามาเนะ

พ่อของอามาเนะ

แม่ของมาฮิรุ

สื่อ

ไลต์โนเวล 
เดิมไลต์โนเวลขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 ต่อมาเอสบีครีเอทีฟได้ซื้อต่อไปพิมพ์ถึงเล่มที่ 8 ในเครือ GA Bunko ตั้งแต่เดือนมิถุนายน พ.ศ. 2562

ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ไลต์โนเวลฉบับภาษาไทยแปลไทยโดยชัยพฤกษ์ วุฒิบุญวัฒนา ในภาษาอังกฤษไลต์โนเวลมีลิขสิทธิ์โดยสำนักพิมพ์  วางจำหน่ายในอเมริกาเหนือ ไลต์โนเวลฉบับภาษาอังกฤษแปลอังกฤษโดยนิโคล ไวล์เดอร์

ส่วนนักวาดเปลี่ยนจากฮาซาโนะ คาซึทาเกะ เป็นฮาเนะโคโตะ ในเล่มที่ 2

หนังสือไลต์โนเวล

มังงะ 
มังงะดัดแปลงประกาศเมื่อวันที่ 18 พฤศจิกายน พ.ศ. 2562 วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่วันที่ 6 มกราคม พ.ศ. 2565 และเมื่อวันที่ 7 ธันวาคมปีเดียวกันมีการรวบรวมไว้เป็นเล่มทังโกบง ถึงเล่มที่ 2 มังงะมีลิขสิทธิ์ในประเทศไทยโดยสำนักพิมพ์อนิแม็ก มังงะฉบับภาษาไทยแปลไทยโดยวรลักษณ์ สิงห์ครา

หนังสือมังงะ

อนิเมะ 
ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 4 มกราคม พ.ศ. 2565 ที่สร้างโดยสตูดิโอโปรเจกต์นัมเบอร์ไนน์ กำกับซีรีส์อนิเมะโดย Lihua Wang กำกับการดูแลโดย Kenichi Imaizumi เขียนบทโดย Keiichirō Ōchi ออกแบบตัวละครโดย Takayuki Noguchi และเพลงประกอบโดย Moe Hyūga ซีรีส์อนิเมะออกอากาศตั้งแต่วันที่ 7 มกราคม ถึงวันที่ 25 มีนาคม พ.ศ. 2566 ทางเครือข่ายโตเกียวเอ็มเอกซ์ และเครือข่ายอื่น ๆ ชื่อเพลงเปิด  ร้องโดย Masayoshi Ōishi และเพลงปิดชื่อ  ร้องโดยมานากะ อิวามิ ในฝั่งอเมริกาเหนือถือสิทธิ์โดยครันชีโรล

ในวันที่ 8 ตุลาคม พ.ศ. 2566 มีการประกาศทำอนิเมะฤดูกาลที่สองในบัญชีเอ็กซ์ (เดิมคือ ทวิตเตอร์) ของซีรีส์อนิเมะอย่างเป็นทางการ

รายชื่อตอน

การตอบรับ 
หนังสือมียอดขาย 1 แสนเล่ม เมื่อเดือนเมษายน พ.ศ. 2563 จากรายงานของออริคอน ในช่วงสัปดาห์แรกของการวางจำหน่ายไลต์โนเวลเล่มที่ 5 ขายได้ 19,791 เล่มในญี่ปุ่น ซึ่งอยู่อันดับ 1 บนชาร์ตไลต์โนเวลรายสัปดาห์ของออริคอน

ในปี พ.ศ. 2565 ไลต์โนเวลเรื่องนี้อยู่ในอันดับที่ 4 ของหนังสือแนะนำไลต์โนเวลประจำปี โคโนะ ไลต์โนเวล งะ ซูโกอิ! โดยทาการาจิมาชะ ในหมวดบุงโกบง ส่วนในหมวดตัวละครหญิงยอดนิยมอยู่ในอันดับที่ 1 และในหมวดตัวละครชายยอดนิยมอยู่ในอันดับที่ 3

ดูเพิ่ม 

 สาวศักดิ์สิทธิ์สีขาวกับบาทหลวงสีดำ ซีรีส์มังงะวาดภาพประกอบโดยฮาซาโนะ คาซึทาเกะ

หมายเหตุ

อ้างอิง

แหล่งข้อมูลอื่น 
  ที่โชเซ็ตสึกะ นิ นาโร 
  
  
  
  
 อนิเมะขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว ที่ปีลีปีลี
 อนิเมะขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว ที่แอมะซอน ไพรม์วิดีโอ
  

มังงะชุด
มังงะที่ตีพิมพ์ในปี พ.ศ. 2565
ซีรีส์อนิเมะโทรทัศน์ที่เปิดตัวในปี พ.ศ. 2566
นิยายญี่ปุ่นที่ตีพิมพ์ในปี พ.ศ. 2562
อนิเมะและมังงะที่สร้างจากไลต์โนเวล
เว็บคอมิกญี่ปุ่น
ไลต์โนเวล
ไลต์โนเวลที่เผยแพร่ครั้งแรกทางออนไลน์
โปรเจกต์นัมเบอร์ไนน์
การ์ตูนญี่ปุ่นแนวโชเน็ง
โชเซ็ตสึกะ นิ นาโร
การ์ตูนญี่ปุ่นแนวเสี้ยวชีวิต
อนิแม็ก
การ์ตูนญี่ปุ่นแนวสุขนาฏกรรมจินตนิยม
การ์ตูนญี่ปุ่นแนวชีวิตโรงเรียน